stanford-oval/wikipedia huggingface dataset:
משה יעקובוביץ
במהלך הקרבות > הצלת בית החולים על אנשיו

ב־12 במאי 1948 החלה מתקפה ערבית מאסיבית על משלטי גוש עציון. כדי לשמור על קשר מתמיד בין משואות יצחק לבין כפר עציון – גם אם הערבים יצליחו להבקיע את קו ההגנה הראשון – שלח משה יעקובוביץ כיתה ממשואות יצחק לתפוס את "גבעת הסלעים". כוח זה הצליח להדוף מתקפות של הלגיון ובכך למנוע את תקיפת כפר עציון מכיוון זה. בחסות החשיכה הצליח יעקובוביץ להגיע לכפר עציון, לתאם עם יעקב אלטמן (שהתמנה למפקד הגוש לאחר נפילתו של מוש בקרב על המנזר הרוסי) את המשך הקרב, ולשכנע אותו להעביר את בית החולים עם כל הצוות הרפואי והפצועים שבו למשואות יצחק. פינוי בית החולים התבצע במהלך הלילה בידי אנשי משואות יצחק שסחבו על גבם את הפצועים ואבטחו את הנתיב דרך גבעת הסלעים. בית החולים שוּכַּן במערות טבעיות במשואות יצחק שנוּקוּ והוכשרו עוד קודם לכך כמקלט אפשרי. בכך הציל יעקובוביץ את חייהם של כשישים פצועים ואנשי צוות רפואי ובהם ד"ר וינדזברג, מנהל בית החולים והחובשת הראשית רבקה נדיבי (פראג, 1926-), שהתנדבה להישאר בגוש עציון ולטפל בפצועים בעוד התינוק שלה פונה לירושלים ביחד עם שאר האימהות והילדים.
במהלך הקרבות > מלכה נפלה

למחרת בבוקר הצליחו כמה משוריינים של הלגיון לפרוץ לתוך כפר עציון, ומגניו החליטו להיכנע. לאחר הכניעה נערך טבח באנשי כפר עציון ובהם יעקב אלטמן. נחום בן-סירא, חבר משואות יצחק, הצליח להימלט מהטבח ולהגיע לקיבוץ. משה יעקובוביץ נטל על עצמו את הפיקוד על הגוש, הכוחות בפיקודו נערכו להגנה על משואות יצחק, רבדים ועין צורים. בהמשך היום הוא שלח מברק באמצעות ההליוגרף למטה ההגנה בירושלים: "'מלכה' נפלה, אנחנו נשארנו בלי תחמושת ולא נוכל להחזיק מעמד. אנו מבקשים טיפול". ('מלכה' היה שם הקוד של כפר עציון).
בשבי הירדני

סוכם שגוש עציון ייכנע והלוחמים ילכו לשבי. כיוון שהיה חשש שכפריים ערביים ינסו לפרוץ לקיבוצים ולטבוח באנשיהם החליט משה יעקובוביץ שהכניעה תתנהל בצורה מסודרת ובתיאום מלא עם קציני הלגיון ובכך יובטח שלומם של אנשי היישובים הנותרים.
ביום שישי 14 במאי 1948 בשעות אחה"צ – בשעה שבן-גוריון הכריז על הקמת המדינה בתל אביב – הגיעו למשואות יצחק שני קציני לגיון ופתחו בשיחות תיאום עם משה יעקובוביץ בעזרת החובש אוריאל אופק שידע ערבית. הם הבטיחו כי ישמרו על שלומם של אנשי היישובים ובהתאם להבטחתם תפסו חיילי הלגיון בפיקודם את העמדות שסביב המשק והניסו בירי את הכפריים הערביים שהמתינו מסביב. קציני הלגיון גם נעתרו לבקשתו של יעקובוביץ ואישרו להוציא את ספר התורה ואת ספרי הקודש, שהוחבאו באדמה לפני כן, ולקחת אותם עם אנשי משואות לשבי.
אחרי כשבועיים בהם שהו השבויים במשטרת חברון הועברו השבויים למחנה באום אל ג'מאל. השבויים שוחררו בהדרגה בכמה קבוצות עד לתחילת חודש מרס 1949, והועברו לישראל דרך מעבר מנדלבאום. אחרון העוזבים את מחנה השבויים היה משה יעקובוביץ.
במשרד האוצר (אגף המכס והבלו)

כחודשיים אחרי שחרורו מהשבי התחתן והזוג עבר להתגורר בחיפה. שם החל יעקובוביץ לעבוד במכס. בשנת 1977 מונה לגובה המכס במחוז חיפה והצפון. בזמן מלחמת לבנון הראשונה הוא כיהן כאחראי מטעם המכס על המשא והמתן להובלת סחורות מלבנון. לצורך כך נפגש בחיפה עם גובה המכס הלבנוני של ביירות. בקיץ 1987 נשלח משה יעקובוביץ למילנו שבאיטליה, שם כיהן כקונסול לענייני כלכלה ומסחר (מכס) באירופה עד שובו לארץ בקיץ 1990.
נפטר בשנת 2018, והובא למנוחות בבית העלמין גן עדן בקיבוץ עין כרמל . משה יעקובוביץ השאיר אחריו שני ילדים.
הערות שוליים

↑  http://hahagana.org.il/commanders/graduatescourses/?selectLetter=0&selectTerm=19
↑  י' אבן-חן, בדרך לחברון, כרטא, 1973, עמ' 42.
↑  מ' נאור, "הקרב האחרון בגוש עציון", מ' נאור, תש"ח: שבעים סיפורים ופרשיות, מודן, 2018, עמ' 95.
↑  מ' נאור, "גוש עציון במצור ובקרב", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 142.
↑  א' אופק, "שלושה חודשים בגוש הנצור", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 162.
↑  א' אופק, "שלושה חודשים בגוש הנצור", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 163.
↑  האימהות והילדים פונו ב-5 בינואר 1948. מ' נאור, "גוש עציון במצור ובקרב", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 126.
↑  י' בן יעקב (כינס ועיבד), גוש עציון: חמישים שנות מאבק ויצירה, בית ספר שדה כפר עציון, תשל"ח, עמ' 288-290.
↑  א' אופק, "שלושה חודשים בגוש הנצור", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 164.
↑  מ' נאור, "גוש עציון במצור ובקרב", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 146
↑  א' אופק, "שלושה חודשים בגוש הנצור", בתוך: מ' נאור (עורך), גוש עציון מראשיתו עד תש"ח (עידן 7), יד בן צבי, תשמ"ו, עמ' 167.
↑  ב' מוריס, 1948: תולדות המלחמה הערבית-הישראלית הראשונה, עם עובד, 2010, עמ' 194.
קיבוץ משואות יצחק 1947. יושב בצד שמאל משה יעקובוביץ, לידו אחיו יוסף. עומד בצד ימין עמנואל יעקובוביץ
קבוצת שבויים בשבי בירדן 1949. משה יעקובוביץ בשורה השנייה באמצע.
ז'ילברטו סילבה

ז'ילברטו אפרסידו דה סילבה (בפורטוגזית: Gilberto Aparecido da Silva; נולד ב-7 באוקטובר 1976), אשר ידוע בעיקר כז'ילברטו סילבה, הוא כדורגלן עבר ברזילאי ששיחק בעמדת הקשר האחורי. במשך רוב הקריירה שלו הוא שיחק במדי הקבוצה האנגלית ארסנל.
סילבה גדל במשפחה ענייה וכילד חילק את זמנו בין כדורגל ועבודות כפועל. הוא החל את קריירת הכדורגל שלו ב-1997 עם הקבוצה אמריקה מיניירו, בה הפגין יכולת טובה שזכתה אותו במעבר לאתלטיקו מיניירו בשנת 2000. הוא הפך לשחקן מרכזי באתלטיקו, שם שיחק במשך שלוש שנים בליגה הברזילאית. הוא סייע לברזיל לזכות במונדיאל 2002, כששיחק בכל שבעת משחקיה של ברזיל, ובכך רכש מעמד של שחקן בולט.
באוגוסט 2002 עבר סילבה בתמורה ל-4.5 מיליון פאונד לארסנל, עימה זכה בפרמייר ליג (2004) ובשני גביעי FA. בשש עונותיו במועדון הוא שיחק ב-237 משחקים והבקיע בהם 23 שערים. ב-19 באוגוסט 2006 הבקיע את שערה הרשמי הראשון של ארסנל באצטדיונה החדש אצטדיון האמירויות. הוא אף התמנה להיות סגן הקפטן של הקבוצה בשנת 2006, וחוזהו בקבוצה היה עד יוני 2009.
בשנת 2007 נבחר סילבה לקפטן נבחרת ברזיל בטורניר קופה אמריקה, בו ניצחה נבחרתו. ב-17 ביולי 2008 עבר סילבה לקבוצת פנאתינייקוס היוונית אחרי 6 עונות בלונדון, תמורת סכום של מיליון אירו.
ביוגרפיה > ראשית חייו ונעוריו

סילבה נולד בלגווה דה פרטה שבברזיל ובילדותו חי בעיר עם הוריו ושלוש אחיותיו. משפחתו חיה בבית קטן שאביו, נפח במקצועו, בנה במחוז אוסינה לוסיאנה. למרות הקושי הכלכלי במשפחה, שאילץ את סילבה לישון באותו חדר עם אחיותיו, הייתה לו ילדות חסרת דאגות. תקופה זו מתוארת על ידו כ"[זמן בו] לא הייתה לי אחריות בחיים, שיחקתי כדורגל ברחוב עם בני דודי וחברי, ומעולם לא היה לנו קשר לסמים ואלימות".
בשנת 1988, כשהיה בן 12, ניתנה לו ההזדמנות לצאת מהעוני בעזרת הכדורגל, בכך שהצטרף לאחת מקבוצות הנוער של אמריקה מיניירו. בשנותיו שם אימנו אותו כשחקן הגנה, בתור בלם. בזמן שלא שיחק כדורגל, אביו לימד אותו כיצד להכין רהיטים, ובשנים שעברו הוא ניצל את הידע הזה. ב-1991 אביו פרש, מה שהותיר את הנער בן ה-15 להיות האחראי כלכלית לכל המשפחה, משימה קשה מאוד בייחוד עם מחלתו של אימו.
בגלל המשכורת הנמוכה באמריקה מיניירו, ז'ילברטו נאלץ להפסיק לשחק כדורגל כדי לקחת מספר עבודות, ביניהן כנגר וכפועל במפעל ממתקים, ונראה היה שחלום הילדות שלו מתרחק ממנו. כשעבד במפעל המשכורת שלו הייתה נמוכה מאוד, משכורת חודשית השווה ל-50 פאונד לפי השער ב-2002. לאחר שלוש שנים של עבודה במפעל, הנער בן ה-18 החליט לנסות שנית את מזלו בכדורגל על ידי כניסה לאקדמיה לנוער של אמריקה מניירו. זמנו באקדמיה זמנו היה קצר עקב המצב המדרדר בבית שגרמה מחלתה של האם. הוא חזר לעבוד במפעל עם תקווה מעטה להיות כדורגלן.
ביוגרפיה > ראשית הקריירה

בשנת 1997 חבריו של ז'ילברטו ניסו לשכנע אותו לנסות שוב לשחק כדורגל, ומשום כך חתם עם אמריקה מיניירו ב-1 ביוני 1997, הפעם כשחקן מקצועי. בגיל 21 ג'יבלרטו היה בלם בקבוצה הראשונה. בזמן עונתו הראשונה באמריקה מיניירו הוא היה אחד משחקני המפתח בקבוצה, על אף ביקורת מכמה אוהדים על חוסר יציבות. הוא עזר לקבוצה לזכות באליפות ליגת המשנה הברזילאית ולעלות לליגת העל הברזילאית.
בעונתו השלישית בקבוצה, כאשר הקבוצה ירדה בחזרה לליגה השנייה ב-1999, הוא שיחק 20 משחקים והבקיע שער אחד ועזר לקבוצה לסיים במקום השני. בשנת 2000, בגיל 24, הוא הצטרף ליריבה העירונית אתלטיקו מיניירו. בעונתו הראשונה במועדון, הוא נפצע בשוק הימנית, ולכן החמיץ מספר משחקים. בעונתו השנייה, ז'ילברטו הועבר על ידי המאמן לשחק כקשר אחורי, תפקיד בו פרח. הוא הבקיע שלושה שערים בעונת 2001 ונהפך לתגלית בכדורגל הברזילאי.
באוקטובר 2001 יכולתו הטובה באותה שנה זיכתה אותו בקריאה לייצג את נבחרת ברזיל על ידי לואיס פליפה סקולרי במשחקי מוקדמות מונדיאל 2002. הופעת הבכורה שלו בשורותיה הייתה במשחק נגד צ'ילה ב-7 באוקטובר, כאשר נכנס כמחליף. ב-7 בנובמבר הוא פתח לראשונה בהרכב במשחק נגד בוליביה. הקריירה הבינלאומית שלו המשיכה לפרוח בתחילת 2002. הוא הבקיע פעמיים במשחק נגד בוליביה ופעם נגד איסלנד. בשנת 2002 קראו לו באופן מפתיע לייצג את הנבחרת במונדיאל 2002 שנערך בקוריאה הדרומית ויפן. הוא נועד לשחק מעט בטורניר, אך הקשר האחורי וקפטן הנבחרת אמרסון נפצע באימון ממש לפני המשחק הפותח. לאור הפציעה, המאמן סקולארי הציב את ז'ילברטו למלא את החלל שאמרסון הותיר. ז'ילברטו שיחק בכל דקה בטורניר, בו ברזיל ניצחה. משחקו בטורניר זכה לתשבחות רבות, ובמילותיו של מגזין וז'ה, ז'ילברטו "החזיק את הפסנתר עליו רונאלדו וריבאלדו ניגנו את יצירותיהם". חלקו לא היה הגנתי בלבד, שכן הוא בישל את השער לרונאלדו בחצי הגמר, שהוביל את ברזיל לגמר.
ביצועיו המרשימים במונדיאל הובילה רבים להחשיב אותו כקשר האחורי הטוב בעולם.
ביוגרפיה > קריירה בוגרת

יכולתו המרשימה של ז'ילברטו במונדיאל 2002 תפסה את תשומת הלב של מאמנים רבים. ז'ילברטו חשק במעבר לאנגליה, ואמר כי "זה יהיה פנטסטי לשחק נגד שחקנים כמו דייוויד בקהאם שוב." אסטון וילה וארסנל הובילו את המרדף להחתמתו. באוגוסט, בעודו תחת חוזה עם אתלטיקו מיניירו, הוא הצטרף לארסנל במסע קדם העונה שלהם באוסטרליה, ואף על פי שלא היה חתום בקבוצה, העסקה נראתה קרובה מאוד. למרות זאת, סיבוכים עלו כאשר הוטל איסור מכירת שחקנים על אתלטיקו מיניירו מאחר שלא שילמה משכורת לשחקנים, ביניהם ז'ילברטו. הייתה גם בעיה בנתינת הרשאת עבודה בבריטניה לז'ילברטו. על אף הסיבוכים, ג'יבלרטו סיים קיץ גדוש הספקולציות בהצטרפות לארסנל ב-7 באוגוסט 2002 במחיר של 4.5 מיליון פאונד. בעת חתימתו, מאמן ארסנל ארסן ונגר אמר ש"מה שאהבתי הוא העובדה שהוא שמר על פשטות העניינים. הוא יכול לשחק בכל רחבי הקישור אבל תפקיד הקשר האחורי היא מה שהוא עושה הכי טוב."
סגנון משחק

ז'ילברטו מכונה לעיתים "החומה בלתי נראית" (או "וולנטה") בברזיל. במשחקיו הוא בדרך כלל ממקם את עצמו בין שני הבלמים והקישור מבלי למשוך תשומת לב, ובולם את התקפות היריבה לפני שזו תצבור מומנטום. בתפקידו, הוא מהווה חלק מהיחידה ההגנתית גם במדי הקבוצה וגם במדי הנבחרת. במשחקיו בשורות ארסנל וברזיל, שתיהן קבוצות המתמקדות בהתקפה, הוא כיסה את ה"חורים" המותירים הקיצוניים האחוריים והקשרים שנוטים לעזור פחות בהגנה. הוא מגיע עד למרכז הגנה כדי לחפות על הבלמים המרכזיים, שהם בדרך כלל לוסיו בברזיל וקולו טורה בארסנל, שני שחקנים הידועים בריצותיהם קדימה עם הכדור.
סגנון ההגנה של ז'ילברטו שונה משחקני קישור אחרים. בניגוד לקשרים החזקים בתיקולים, ז'ילברטו הוא פאסיבי בהגנתו. במקום לנסות לתקל, הוא מנסה להצמד לתנועותיו של התוקף, ובכך לדחוף אותו אחורה. משום כך, יש לו היסטוריה נקייה באופן יוצא דופן לקשר אחורי. היו לו שני רצפים של 45 משחקים בלי לקבל אפילו כרטיס צהוב בודד בזמן הקריירה שלו בארסנל. מנטאליות זו הביאה לו גם שבחים וגם ביקורות.
ז'ילברטו מתמחה בעזרה בבלימת מסירות ארוכות, מאחר שהוא שומר אישית את חלוצי היריבה. הדבר חותך את אספקת הכדורים לחלוצים, ולכן מכריח את הקבוצה לשחק דרך הקישור, סגנון משחק שלא כל כך מתאים למסירות ארוכות.
למרות אחוז המסירות המדויקות הגבוה שלו, מסירותיו תוארו כבלתי יציבות בעבר. בדרך כלל הן יועדו לשחקני הקישור הקרובים אליו, כדוגמת ססק פברגאס, ומשום כך יש לו אחוז מסירות גבוה. למסירות הללו לא שמים לב, בעוד מסירות ארוכות ולא מדויקות מביאות לו תשומת לב שלילית, אם כי מקרים כאלו הם נדירים ולא פוגעים בסטטיסטיקת המסירות המדויקות שלו בצורה משמעותית.
לפי "פרוזואן", מערכת ניתוח נתונים המשמשת מאמני כדורגל, ז'ילברטו סילבה היה, יחד עם פול סקולס ממנצ'סטר יונייטד ופרנק למפארד מצ'לסי, אחד הקשרים הבודדים באנגליה שהגיעו ל"רמת האליטה של ליגת האלופות" מבחינת ביצועיהם.
אופי וחיים אישיים

ז'ילברטו ידוע בספורטיביות האדיבה שלו וברוגע שלו על המגרש. הוא לעיתים נדירות, אם בכלל, מגיע לעימותים במהלך משחקים. הוא מתואר כאיש מנומס, מצפוני ואדיב למראיינים. הוא אמר שלאחר סיום קריירת הכדורגל שלו הוא רוצה "לגור בחווה קטנה עם כל משפחתו לידו ולרכב על סוס."(הקישור אינו פעיל)
ז'ילברטו הוא אחד מהפטרונים של "ליגת הרחוב", ארגון צדקה בריטי המארגן משחקי כדורגל לאנשים מחוסרי בית, פליטים ומחפשי מקלט. ביוני 2003 ז'ילברטו נסע לברזיל למסע משחקים עם 17 שחקני "ליגת הרחוב". המסע כלל ביקור בעיר הולדתו לגווה דה פרטה ומשחקים נגד קבוצות מקומיות באצטדיון המרקנה.
ז'ילברטו הוא מוזיקאי נלהב. בזמנו החופשי הוא מנגן על מנדולינה וגיטרה. כאשר עבר לראשונה לאנגליה הוא לקח שיעורי מנדולינה וניגן בציבור בפאב מקומי בשכונת מגוריו. מאוחר יותר הוא עבר ללמוד לנגן על גיטרה. בדומה לכדורגלנים ברזילאים רבים הוא מנגן מוזיקת סמבה עם חבריו בנבחרת ברזיל במנוחתם בין משחקים בינלאומיים.
לז'ילברטו יש דב נמלים על שמו בגן החיות של לונדון. ז'ילברטו הוא המאמץ של החיה, שקיבל מזוכה בתחרות בגן החיות. הכדורגלן תיאר את חברו הדרום אמריקאי בתור "אחי השעיר מעט יותר ממני!"
סטטיסטיקות קריירה

| מועדון | עונה | פרמייר ליג> הופעות | פרמייר ליג> שערים | פרמייר ליג> בישולים | גביע ה-FA> הופעות | גביע ה-FA> שערים | גביע הליגה האנגלית> הופעות | גביע הליגה האנגלית> שערים | אירופה> הופעות | אירופה> שערים | אחרים> הופעות | אחרים> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארסנל |  2007/08 | 17 | 0 | 0 | 3 | 0 | 3 | 0 | 6 | 0 | 0 | 0 | 29 | 0 |
| ארסנל | 2006/07 | 34 | 10 | 1 | 3 | 0 | 1 | 0 | 9 | 1 | 0 | 0 | 47 | 11 |
| ארסנל | 2005/06 | 33 | 2 | 1 | 1 | 0 | 3 | 1 | 10 | 1 | 1 | 0 | 48 | 4 |
| ארסנל | 2004/05 | 13 | 0 | 1 | 2 | 0 | 0 | 0 | 1 | 0 | 1 | 1 | 17 | 1 |
| ארסנל | 2003/04 | 32 | 4 | 1 | 3 | 0 | 1 | 0 | 8 | 0 | 1 | 0 | 45 | 4 |
| ארסנל | 2002/03 | 35 | 0 | 2 | 3 | 0 | 0 | 0 | 12 | 2 | 1 | 1 | 51 | 3 |
| ארסנל | סיכום בקבוצה | 159 | 16 | 6 | 12 | 0 | 6 | 1 | 45 | 4 | 4 | 2 | 226 | 23 |
| מועדון | עונה | ליגת העל הברזילאית | ליגת העל הברזילאית | ליגת העל הברזילאית | — | — | — | — | — | — | — | — | סך הכל | סך הכל |
| מועדון | עונה | הופעות | שערים | בישולים | הופעות | שערים | הופעות | שערים | הופעות | שערים | הופעות | שערים | הופעות | שערים |
| אתלטיקו מיניירו | 2001 | 24 | 3 | — | — | — | — | — | — | — | — | — | 24 | 3 |
| אתלטיקו מיניירו | 2000 | 38 | 1 | — | — | — | — | — | — | — | — | — | 38 | 1 |
| אתלטיקו מיניירו | סיכום בקבוצה | 62 | 4 | — | — | — | — | — | — | — | — | — | 62 | 4 |
| מועדון | עונה | ליגת העל הברזילאית | ליגת העל הברזילאית | ליגת העל הברזילאית | — | — | — | — | — | — | — | — | סך הכל | סך הכל |
| מועדון | עונה | הופעות | שערים | אסיסטים | הופעות | שערים | הופעות | שערים | הופעות | שערים | הופעות | שערים | הופעות | שערים |
| אמריקה מיניירו | 1999 | 20 | 1 | — | — | — | — | — | — | — | — | — | 20 | 1 |
| אמריקה מיניירו | 1998 | — | — | — | — | — | — | — | — | — | — | — | — | — |
| אמריקה מיניירו |  | ליגת המשנה הברזילאית | ליגת המשנה הברזילאית | ליגת המשנה הברזילאית | — | — | — | — | — | — | — | — | — | — |
| אמריקה מיניירו | 1997 | — | — | — | — | — | — | — | — | — | — | — | — | — |
| סיכום |  | 241 | 21 | 6 | 12 | 0 | 6 | 1 | 45 | 4 | 4 | 2 | 308 | 28 |

הסטטיסטיקות נכונות ל-22 בדצמבר 2007.
תארים

מונדיאל: 2002
גביע הקונפדרציות: 2005
קופה אמריקה: 2007, 2009
ליגת המשנה הברזילאית: 1997
אליפות מיניירו: 2000, 2013
גביע ליברטדורס: 2013
ליגת העל היוונית: 2009/2010
הגביע היווני: 2010
מגן הקהילה:2002
הגביע האנגלי: 2003
אליפות הפרמייר ליג: 2004
גביע האמירויות: 2007
טורניר אמסטרדם: 2007
אשכולות חשיבה

|  נתונים כלליים |
| --- | --- |
 תקופת הפעילות:  1994–הווה (כ־30 שנה) 
 מיקום המטה:  כפר סבא 
 קואורדינטות:  32°10′35″N 34°55′39″E﻿ / ﻿32.176503663287°N 34.92746320152°E﻿ / 32.176503663287; 34.92746320152 
 ענפי תעשייה:  תעשיית משחקי וידאו 
  
 eshcolot.co.il
 he
 
אשכולות חשיבה היא חברה שנוסדה בשנת 1994 על ידי דן גנדלמן. פעילותה מרוכזת סביב "שיטת אשכולות", שיטה ייחודית לאימון ופיתוח מיומנויות חשיבה וכישורי חיים באמצעות משחקי חשיבה.
הבסיס הרעיוני של השיטה מבוסס על התפיסה, שמשחקי חשיבה מהווים כלי חווייתי רב עצמה. הם תורמים לשיפור המיומנויות הקוגניטיביות, להעמקת המודעות לתהליכי החשיבה ולהתמודדות טובה יותר עם עולם הרגש ועם סיטואציות חברתיות. חוויית המשחק מעוררת מוטיבציה ומהווה בסיס לתהליך לימודי.
הניסיון המצטבר מראה ששיטת אשכולות משפרת את מיומנויות החשיבה ואת כישורי החיים של התלמידים [דרוש מקור].
החברה נחשבת לגדולה בתחום העשרה בבתי הספר בישראל ופועלת במאות מוסדות חינוכיים [דרוש מקור].
שיתוף הפעולה המרכזי של אשכולות חשיבה הוא במסגרת תוכנית קרב למעורבות בחינוך, המפעילה תחת מסגרת משרד החינוך תוכניות העשרה מגוונות במערכת החינוך הישראלית למען צמצום פערים חברתיים.
כיום, שיטת אשכולות מיושמת גם ברחבי העולם תחת השם Mind Lab.
אולימפיאדת החשיבה

במסגרת התוכנית, כיתות ה'-ו' מתחרות באולימפיאדת החשיבה - תחרות משחקים בין תלמידים. התלמידים יכולים לבחור באיזה משחק לשחק מבין ארבע אפשרויות. אבלון, אוקטי, דמקה או קורידור. התחרות היא רב-שלבית, ועל התלמידים לנסות לעבור כמה שיותר שלבים. בשלב הראשון, התחרות היא אישית - תחילה בכיתה ואחר כך בבית הספר כולו. בשלב הבא מתחרים ארבעת המנצחים הבית ספריים ומייצגים את בית הספר כולו כנבחרת בתחרות אזורית. הנבחרת שמנצחת את התחרות האזורית עולה לשלב הגמר - התחרות הארצית. התחרות מתקיימת על שמו של עוז מנדלוביץ' ז"ל, אשר נפל במבצע צוק איתן ובילדותו השתתף בתחרות.
פיתוח משחקי מחשב

במהלך שנות ה-2000 המוקדמות החברה פיתחה מספר משחקי מחשב אשר מקנים את עקרונות החשיבה, וכיום הם ניתנים להורדה ללא תשלום מאתר החברה
עומר והבלשים בגן החיות
עומר והבלשים שעת השיא.
ניצחון קבוצתי
בשבילי החשיבה
אומנות המשחק
אולימפיאדת החשיבה 1
אולימפיאדת החשיבה 2
אולימפיאדת החשיבה 3
הערות שוליים

↑  משחקי המחשב של החברה להורדה
↑  https://youtu.be/TGODQ1WuHmo
עבד אל-פתאח חסן

עבד אל-פתאח חסן (בערבית: عبد الفتاح حسن; נולד ב-24 במרץ 1966) הוא ראש המועצה המקומית משהד.
ביוגרפיה

נולד למיסבאח ופתחיה וגדל במשהד. השביעי מבין ארבעה אחיות ושלושה אחים. למד בבית ספר יסודי א' משהד ובתיכון גמנסיה הגליל הנוצרית בעילבון.
לאחר מכן שימש כמורה לספרות ערבית בתיכון עירוני נצרת.
בשנים 1998—2002 שימש מנהל בית ספר חט"ב א' אבן ח'לדון נצרת.
בשנים 2002—2010 שימש סגן מנהל תיכון עירוני נצרת.
בשנים 2010—2021 שימש מנהל בית ספר מקיף "בית אלחכמה" נצרת.
בבחירות לרשויות המקומיות ב-2018 התמודד לראשות המועצה מול חוסיין סלימאן,  וג'יה סלימאן, וראיד ערפאת. ועלה לסיבוב שני בו קיבל וג'יה סלימאן את מירב הקולות בשל הסכם רוטציה עם חסן.
ביוני 2021 עם התפטרותו של סלימאן מראשות המועצה במסגרת הרוטציה. התקיימו בחירות מיוחדות בהם נבחר חסן עם 100% (256 קולות) לאחר שהיה מועמד יחיד.
בבחירות לרשויות המקומיות ב-2024 התמודד מול שמונה מועמדים. בסיבוב הראשון זכה לתמיכה של 25.96% מהקולות ועלה לסיבוב שני מול תאופיק סלימאן שקיבל 28.60%.
בסיבוב זה גבר עליו עם 98.29% מהקולות.
הוא בעל תואר ראשון בספרות ערבית מהאוניברסיטה העברית בירושלים ובעל תואר שני בלימודי המזרח התיכון והאסלאם מאוניברסיטת חיפה.
הוא נשוי לאמינה ואב לשלושה. מתגורר במשהד.
הערות שוליים

↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8019, עמ' 3804
↑  עידן יוסף, משהד: שיעור הצבעה זעום בבחירות המקומיות, באתר News1 מחלקה ראשונה, 29 ביוני 2021
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12223, התשפ"ד, 20 במרץ 2024, עמ' 6202
ביקור האפיפיור פאולוס השישי בישראל

האפיפיור משיב לדברי הברכה של הנשיא זלמן שזר בטקס שנערך בביקורו בתל מגידו
שלט הנצחה לביקור בפטריארכיה הלטינית בירושלים. בשלט נאמר בלטינית: "האפיפיור פאולוס השישי, בעלותו לרגל למקומות הקדושים בארץ-הקודש, ביקר בכנסייה הקונקתדרלית הזו ביום השישי בינואר 1964". קונקתדרלה היא כנסייה המשמשת כקתדרלה (מושב הבישוף) במשותף עם כנסייה אחרת.
הפסל בקצה המזרחי של רחבת האכסדרה שבבזיליקת הבשורה בנצרת, המנציח את מפגשו של פאולוס השישי עם אתינגורס
ציון ביקורו של פאולוס השישי בכנסיית ההשתנות בהר תבור
ביקור האפיפיור פאולוס השישי בישראל, שנערך בשנת 1964, היה הביקור הראשון של ראש הכנסייה הקתולית במדינת ישראל.
ראו גם

ביקור האפיפיור יוחנן פאולוס השני בישראל
הערות שוליים

1 2 3  פאולוס השישי בביקור בזק במדינת ישראל, באתר הארץ, 5 בינואר 1964
| לוי אשכול |
| --- | --- | --- |
| אירועים מרכזיים בעת כהונתו כראש ממשלה | הממשלה ה-11: ביטול הממשל הצבאי על ערביי ישראל (1964) • קבורת זאב ז'בוטינסקי בישראל (1964) • חנוכת מוביל המים הארצי (1964) • ביקור האפיפיור פאולוס השישי בישראל (1964) • הסכם הסחר בין ישראל והשוק האירופאי המשותף (1964) הממשלה ה-12: מזכר ההבנה בין ישראל וארצות הברית (1965) • פרשת בן ברכה (1965) • הבחירות לכנסת השישית  הממשלה ה-13: מיתון 1966 בישראל • ביקור קונרד אדנאואר בישראל (1966) • ביקור לוי אשכול באפריקה (1966) • תקופת ההמתנה ומלחמת ששת הימים (1967) • הקמת מפלגת העבודה הישראלית (1968) • הוועידה הכלכלית היהודית העולמית (1968) |  |
| כללי | ביקורי לוי אשכול בארצות הברית • אזרחים תומכי אשכול • הנאום המגומגם • כל בדיחות אשכול • הלוויית לוי אשכול |  |
| הנצחת לוי אשכול | יד לוי אשכול ובית לוי אשכול • פרס היצירה לסופרים עבריים • חבל אשכול • מועצה אזורית אשכול • גן לאומי אשכול • מאגר אשכול • מגדל אשכול • שדרות לוי אשכול |  |
| משפחתו | בנות זוג: רבקה מהרשק (1927–1922) • אלישבע קפלן (1959–1930) • מרים אשכול (1969–1964)  נועה אשכול (בתו) • תמה שוחט (בתו) • עפרה נבו (בתו) • אליעזר רפאלי (חתנו) • אברהם שוחט (חתנו) • ברוך נבו (חתנו) • שיזף רפאלי (נכדו) • אשכול נבו (נכדו) |  |
יהלי סוקולובסקי

| --- | --- |
אין תמונה חופשית
 לידה:  21 בספטמבר 2006 (בן 18) קריית אונו
 הישג בולט:  אלוף ישראל:  עד גיל 10 (2016),  עד גיל 12 (2018)  ועד גיל 16 (2021)
 הדרגה הגבוהה ביותר:  רב-אמן
 מד כושר מרבי:  2522 (אוגוסט 2024)
 מד כושר נוכחי:  2512 (דצמבר 2024)
 מקצוע נוסף:  תלמיד
 מדינה:  ישראל
 
יהלי סוקולובסקי (נולד ב-21 בספטמבר 2006) הוא שחמטאי ישראלי בדרגת רב-אמן.
נכון לדצמבר 2024, סוקולובסקי הוא רב-האמן הצעיר ביותר בישראל ומדורג במקום ה-16 הכללי בישראל, ובמקום ה-46 בעולם עד גיל 20, לפי מד כושר.
ביוגרפיה

סוקולובסקי נולד בקריית אונו - בה הוא גדל ומתגורר עד היום - לאילנית ורן סוקולובסקי, ילידי ישראל, בעלי משרד רואי חשבון. ליהלי אחות גדולה.
החל לשחק שחמט בגיל 5 במועדון קריית אונו בהדרכתה של אירנה לן ובהמשך התאמן אצל אמן בינלאומי איליה בוטויניק.
מאמניו הם: אמן בינלאומי עידו בן-ארצי (החל מ-2015) ורבי אמנים ניצן שטיינברג אורי קובו ואלון גרינפלד (החל מ-2018).
בשנת 2020 קיבל דרגת אמן פיד"ה. בנובמבר באותה שנה, דורג במקום השלישי בעולם והראשון באירופה עד גיל 15 לפי מד כושר.
בשנת 2022 קיבל דרגת אמן בין-לאומי וביולי 2024 קיבל דרגת רב אמן בין-לאומי.
באפריל 21 התחרה בפרויקט Julius Baer Challenger Chess Tour יחד עם שחקני הנוער המובילים בעולם.
יהלי סוקולובסקי הוא שחקן מועדון ראשון לציון ומייצג את המועדון בליגה הלאומית.
הישגים בולטים

2016 - זכה במקום הראשון באליפות ישראל עד גיל 10 שהתקיימה בכפר סבא, לאחר שצבר 7.5 נקודות מ-9 אפשריות.
2018 - זכה במקום הראשון באליפות ישראל עד גיל 12, שנערכה בכפר הירוק ברמת השרון, לאחר שצבר 8.5 נקודות מ-9 אפשריות.
2018 - שיחק בלוח הראשון של נבחרת ישראל עד גיל 12, שסיימה במקום הראשון באליפות אירופה שהתקיימה בגרמניה.
2019 - סיים במקום השביעי באליפות אירופה עד גיל 14, שנערכה בסלובקיה (כאשר דירוגו ההתחלתי בתחרות היה 31), לאחר שצבר 7 נקודות מ-9 אפשריות (2019).
2021 - סיים במקום ה-16 באליפות ישראל הפתוחה שנערכה בחיפה, לאחר שצבר 4.5 נקודות מ-9 אפשריות. בסיבוב החמישי ניצח את רב-אמן איליה סמירין, אלוף ישראל בשחמט לשנים 1992 ו-2002.
2021 - בגיל 14.5 זכה במקום הראשון באליפות ישראל עד גיל 16 שהתקיימה בכפר הירוק, לאחר שצבר 6.5 נקודות מ-9 אפשריות.
הערות שוליים

↑  טבלת התוצאות של יהלי סוקולובסקי באליפות ישראל עד גיל 10 לשנת 2016, באתר האיגוד הישראלי לשחמט
↑  טבלת התוצאות של יהלי סוקולובסקי בגמר אליפות ישראל בשחמט עד גיל 12 לשנת 2018, באתר האיגוד הישראלי לשחמט
↑  יוחנן אפק, ילדי ישראל- אלופי אירופה!, באתר האיגוד הישראלי לשחמט, 20 ביולי 2018
↑  טבלת התוצאות של יהלי סוקולובסקי באליפות אירופה לגיל 14 לשנת 2019, באתר צ'סרזלטס
↑  טבלת התוצאות של יהלי סוקולובסקי בגמר אליפות ישראל הפתוחה לשנת 2021, באתר האיגוד הישראלי לשחמט
↑  טבלת התוצאות של יהלי סוקולובסקי בגמר אליפות ישראל בשחמט עד גיל 16 לשנת 2021, באתר האיגוד הישראלי לשחמט
| שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024> מס' | שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024> שם | שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024> דרגה | שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024> מד כושר | שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024> שנת לידה | שחמטאי הנוער הישראלים הבכירים לפי מד כושר בינלאומי   נכון ל-1 בדצמבר 2024>  |
| --- | --- | --- | --- | --- | --- |
| 1 | יהלי סוקולובסקי | רב-אמן | 2512 | 2006 |  |
| 2 | איתן רוזן | אמן בינלאומי | 2502 | 2006 |  |
| 3 | גיא לוין | אמן בינלאומי | 2455 | 2006 |  |
| 4 | ינאי בן-ארי | אמן בינלאומי | 2453 | 2004 |  |
| 5 | בני אייזנברג | אמן בינלאומי | 2425 | 2006 |  |
| 6 | נדב צמח | אמן בינלאומי | 2414 | 2005 |  |
| 7 | יובל יניב | אמן פיד"ה | 2410 | 2005 |  |
| 8 | אלי מיליקוו | אמן בינלאומי | 2391 | 2007 |  |
| 9 | אורי כוכבי | אמן בינלאומי | 2377 | 2004 |  |
| 10 | דנה כוכבי | אמן פיד"ה לנשים | 2362 | 2007 |  |
גדי הדר

אין תמונה חופשית
גדי הדר (נולד ב-1980) הוא שחקן כדורמים מקצועי, קפטן נבחרת ישראל בכדורמים וקפטן נבחרת ישראל לנוער.